Renaissance World Tour

Renaissance World Tour הוא סיבוב ההופעות התשיעי של הזמרת והיוצרת האמריקאית ביונסה. הוא הוכרז ב-1 בפברואר 2023, כתמיכה באלבום האולפן השביעי שלה, Renaissance. הוא החל ב-10 במאי 2023, בפרנדס ארנה בסטוקהולם. זהו סיבוב ההופעות השני של הזמרת באצטדיונים, לאחר סיבוב ההופעות The Formation World Tour ב-2016. שיווק סיבוב ההופעות החל ב-23 באוקטובר 2022, כשביונסה מכרה כרטיס להופעה לא מוגדרת. הכרטיסים נמכרו תמורת 50,000 דולר במכירה פומבית בנשף צדקה כדי לתמוך בתיאטרון WACO. הוא כלל שני כרטיסים להופעה, כרטיסי טיסה במחלקה ראשונה, שהייה של שלושה לילות במלון וסיבוב אישי מאחורי הקלעים על ידי אמה של ביונסה. ב-1 בפברואר 2023, ביונסה הכריזה על סיבוב ההופעות דרך חשבון האינסטגרם שלה. לצד ההכרזה על סיבוב ההופעות, הוכרז גם שמכירה פומבית ללג הצפון אמריקאי לא תתקיים בתחילה, כשכל מכירת הכרטיסים הראשונית ללג משתמשת במערכת Verified Fan של Ticketmaster. בנוסף, כל הערים בלג הצפון אמריקאי של הסיור יחולקו לשלוש קבוצות כירטוס שונות שלכולן יהיו תקופות כירטוס וזמני מכירות שונים. ג'יי פיטרס מ-The Verge ציין כי הריווח בתקופות הביקוש נראתה כניסיון של Ticketmaster למנוע תקרית זהה למחדל שהתרחש במהלך קניית הכרטיסים לסיבוב ההופעות של טיילור סוויפט, The Eras Tour, שהתרחש פחות משלושה חודשים קודם לכן, בו אתר Ticketmaster הושבת במהלך מכירת ה-Verified Fan. פיטרס תהה עד כמה האסטרטגיה תהיה יעילה מכיוון שאנשים יכולים להירשם לכל אחת מקבוצות הרישום במקום רק לאחת. בעקבות ניהול לא נכון של מכירת הכרטיסים למופע של סוויפט, שהובילה לשימוע בסנאט האמריקאי, צייצה ועדת המשפט של הסנאט של ארצות הברית מחשבון הטוויטר הרשמי שלה, "אנחנו צופים, @Ticketmaster", בהתייחס לסיבוב ההופעות של ביונסה. לאור זאת, Ticketmaster יישמה מדיניות חדשה כדי לנסות ולהילחם בקשיים עבור צופי המופעים וכדי "ליצור חווית קניית כרטיסים פחות צפופה למעריצים". הרישום אינו מבטיח כרטיס. במקום זאת, "תהליך בסגנון הגרלה" משפיע על מי מוצב ברשימת ההמתנה ולמי ניתן קוד גישה ייחודי לאחר ההרשמה כמעריץ מאומת. כרטיסים שנרכשו בשווקים באירופה גם לא ניתנים למכירה חוזרת ב-Ticketmaster עבור יותר מהמחיר המקורי שלהם. מגזין רולינג סטון תיאר את סיבוב ההופעות כ"אחד המופעים המבוקשים ביותר בתקופה האחרונה". בילבורד העריך שהוא יכניס כ-300 מיליון דולר ללא הופעות נוספות, ויהפוך לסיבוב ההופעות המרוויח ביותר של ביונסה. לפי Ticketmaster, הביקוש לכרטיסים עלה על מספר הכרטיסים הזמינים ביותר מ-800% בטורונטו, שיקגו, איסט רתרפורד, סאמרפילד, אטלנטה, אינגלווד ויוסטון, שלכולם נוספו מופעים נוספים בעקבות זאת. לייב ניישן מסרו כי למרות המופעים החדשים שנוספו, רוב המעריצים לא יוכלו לרכוש כרטיסים: "הביקוש עולה באופן דרסטי על ההיצע". המכירה המוקדמת הראשונה שהחלה בבריטניה ב-2 בפברואר, והייתה בלעדית ללקוחות O2, נתקלה בביקוש "חריג" וגרמה לאתר O2 Priority לקרוס. למעלה מ-200,000 אנשים ניסו לרכוש כרטיסים לאחד מהמופעים בלונדון, מתוכם פחות מ-7,000 היו זמינים. לאחר שהמעריצים הביעו את זעמם וגרמו ל-"O2 Priority" להיות נושא חם בטוויטר, O2 פרסמו התנצלות שהכירה ב"ביקוש העצום" והרגיעו את המעריצים שהם פועלים כדי לפתור את הבעיה. מכירה מוקדמת שהחלה ב-3 בפברואר, שאורגנה על ידי לייב ניישן, נתקלה בלמעלה מ-3 מיליון אנשים שניסו להשיג כרטיסים למופעים בבריטניה, צרפת, שוודיה ופולין, מה שגרם לקריסה של Ticketmaster. בדקות הראשונות של המכירה המוקדמת השנייה בבריטניה, למעלה מ-400,000 אנשים הצטרפו לתור לאחד מהמופעים בלונדון, שהתרחב לאחר מכן ליותר מ-800,000 איש. יותר מ-600,000 אנשים היו בתור לכרטיסים להופעה באדינבורו. מחירי חדרי המלון זינקו באדינבורו למועד המופע, כשמחיר חדר מלון אחד עלה ביותר מ-360%. בצרפת, יותר מ-260,000 אנשים ניסו לרכוש כרטיסים להופעה בפריז. מיליוני אנשים ניסו להשיג כרטיסים בבריטניה, מה שגרם לאתר Ticketmaster לקרוס עקב הביקוש. לאחר שיותר מ-370,000 איש עמדו בתור לכל אחד משני המופעים בלונדון, נוסף מופע שלישי. במופע השלישי בלונדון צפו חצי מיליון אנשים בתור לכרטיסים, מה שהוביל להוספת מופע רביעי. במופע הרביעי הצטרפו עוד חצי מיליון איש לתור, מה שהוביל להוספת מופע חמישי. יותר מ-90% מהמלונות בסביבת אצטדיון טוטנהאם הוטספר נתפסו בתאריכי ההופעות של ביונסה, ומחיר חדרי המלון בסנדרלנד זינקו בכמעט 600% עבור ליל המופע של ביונסה. הכרטיסים להופעות של ביונסה בפריז ובמרסיי אזלו תוך דקות, עם מאות אלפי מעריצים שניסו לקנות כרטיסים ואתר סטאד דה פראנס קרס. מרטין ד'ארגנליאו מאצטדיון סטאד ולודרום אמר שהם לא ראו ביקוש שכזה במשך עשור. מופעים נוספים נוספו באמסטרדם, סטוקהולם, ובוורשה עקב ביקוש רב למופעים הראשונים שהוכרזו בערים אלה. סיבוב ההופעות צפוי להניב קרוב ל-560 מיליון דולר במכירות כרטיסים עד סוף הרצתו. כמו בסיבובי הופעות קודמים, ביונסה תתמוך בקהילות מוחלשות בערים בהן היא מופיעה, עם קרן BeyGOOD של הזמרת. כרטיסים לסיבוב הוופעות יחולקו ליוזמות קהילתיות מקומיות בערים ברחבי ארצות הברית. רשימת השירים היא כפי שבוצע במופע של ה-10 במאי, בשוודיה. קטע פתיחה "The Signboard" (Introduction) "Dangerously in Love 2" "Flaws and All" "1+1" "I'm Goin' Down" "I Care" Renaissance "Renaissance" (Interlude) "I'm That Girl" "Cozy" "Alien Superstar" "Lift Off" "7/11" "Motherboard" (Interlude) "Cuff It" "Energy" "Break My Soul" "Opulence" (Interlude) "Formation" "Diva" "Run the World (Girls)" "Black Parade" "Savage (Remix)" / "Partition" "Anointed" (Interlude) "Church Girl" "Get Me Bodied" / "Before I Let Go" "Rather Die Young" "Love on Top" "Crazy in Love" "Love Hangover" "Plastic Off the Sofa" "Virgo's Groove" / "Naughty Girl" "Move" "Heated" "Find Your Way Back" (Interlude) "Thique" "All Up in Your Mind" "Drunk in Love" הדרן "Mind Control" (Interlude) "America Has a Problem" "Pure/Honey" "Summer Renaissance" ערך מורחב – Renaissance: A Film by Beyoncé בספטמבר 2023 פורסם כי ביונסה נמצאת במגעים מתקדמים להוצאת סרט הופעה המבוסס על סיבוב ההופעות. ידיעה זו באה בעקבות עסקה דומה עם טיילור סוויפט, שתיווכה עסקה לסרט הופעה המבוסס על סיבוב ההופעות שלה. שתי הזמרות צפויות לקבל תנאים נוחים, כולל יותר מ-50% מרווחי הכרטיסים לסרט. הפרויקט נמצא בפיתוח כבר שנים וצפוי לכלול אלמנטים מההופעות החיות של ביונסה בשנת 2023 במהלך סיבוב ההופעות, חלקים מהאלבום החזותי Renaissance, ותיעוד בסגנון דוקומנטרי של יצירת האלבום וסיבוב ההופעות. על פי הדיווחים, הסרט בוים על ידי נדיה לי כהן (אנ'). ב-1 באוקטובר 2023 ביונסה חשפה טריילר מלא לסרט. הסרט צפוי להגיע לבתי הקולנוע בארצות הברית ב-1 בדצמבר 2023. באותו התאריך, ביונסה פתחה מכירת כרטיסים מוקדמת לסרט ברשתות בתי קולנוע כמו AMC, Regal ו-Cinemark. מדיה וקבצים בנושא Renaissance World Tour בוויקישיתוף Larisha Paul, Beyoncé Quietly Confirmed Summer 2023 'Renaissance' Tour at Charity Auction, Rolling Stone, ‏2022-10-24 (באנגלית אמריקאית) Emma Loffhagen, Beyoncé teases summer Renaissance tour at California’s Wearable Art Gala, Evening Standard, ‏2022-10-24 (באנגלית) Condé Nast, Beyoncé Announces Renaissance World Tour, פיצ'פורק, ‏1 בפברואר 2022 (באנגלית אמריקאית) Jem Aswad, Beyoncé Announces ‘Renaissance’ Stadium Tour Dates, Variety, ‏2023-02-01 (באנגלית אמריקאית) Jay Peters, Beyoncé fans may be the next to release their anger at Ticketmaster, The Verge, ‏2023-02-01 (באנגלית אמריקאית) ציוץ של Senate Judiciary Committee ברשת החברתית אקס (טוויטר), 2 בפברואר 2023 Sisario, Ben; Stevens, Matt (2023-01-24). "Ticketmaster Cast as a Powerful 'Monopoly' at Senate Hearing". הניו יורק טיימס (באנגלית אמריקאית). ISSN 0362-4331. נבדק ב-2023-04-05. Ticketmaster changes policies ahead of Beyoncé ticket sales, KTLA, ‏2 בפברואר 2023 (באנגלית אמריקאית) Adriano Boin, The changes Ticketmaster are implementing for Beyonce’s ‘Renaissance’ tour, Diario AS, ‏3 בפברואר 2023 (באנגלית אמריקאית) Ethan Millman, Beyoncé Tickets Aren't on Sale Yet. Scalpers Are Trying to Sell Them for Thousands, Rolling Stone, ‏2023-02-02 (באנגלית אמריקאית) Eric Frankenberg, Beyoncé’s Renaissance World Tour: How Much Money Could It Make?, Billboard, ‏2023-02-01 (באנגלית אמריקאית) Rania Aniftos, Beyoncé Reveals Extension to Renaissance World Tour Due to Fan Demand, Billboard, ‏2023-02-02 (באנגלית אמריקאית) Gemma Sherlock, Recap: Beyoncé in Cardiff pre-sale ticket updates for Renaissance tour, WalesOnline, ‏2023-02-02 (באנגלית) Lydia Chantler-Hicks, Huge rush for Beyonce Renaissance tickets crashes O2 Priority, Evening Standard, ‏2023-02-02 (באנגלית) "Beyoncé ticket rush begins as pre-sale opens for UK tour dates". BBC News (באנגלית בריטית). 2023-02-02. נבדק ב-2023-04-05. SAPO, Começou a corrida aos bilhetes para os concertos de Beyoncé: milhões de fãs nas filas de espera durante a pré-venda, SAPO Mag (בפורטוגזית) Rose Hill, Beyonce presale crashes again as fans fume about failing to get tickets, דיילי מירור, ‏2023-02-03 (באנגלית) Lizzie Edmonds, Beyonce Renaissance tour: More than 400,000 in queue for pre-sale tickets, Evening Standard, ‏2023-02-03 (באנגלית) Caitlyn Dewar, Hotel prices soar as thousands try to secure Beyonce presale tickets, STV News, ‏2023-02-03 (באנגלית בריטית) Gemma Sherlock, Recap: Beyoncé general sale ticket updates for huge Cardiff 2023 show, WalesOnline, ‏2023-02-07 (באנגלית) "Beyoncé tour: UK fans snap up tickets despite Ticketmaster glitches". BBC News (באנגלית בריטית). 2023-02-06. נבדק ב-2023-04-05. Narin Flanders, Beyoncé LIVE: London ticket launch updates for Tottenham Hotspur Stadium gigs, MyLondon, ‏2023-02-08 (באנגלית) Renaissance tour tickets: Beyoncé adds ‘fifth and final’ London date, Yahoo News (באנגלית בריטית) Harriet Morphy-Morris, Hotel prices on night of Beyonce's 2023 Sunderland show soar to £500 a night, ChronicleLive, ‏2023-02-07 (באנגלית) La Rédaction, Beyoncé en concert à Paris et Marseille : où trouver un billet ?, www.linternaute.com, ‏2023-02-07 (בצרפתית) Par Éric Bureau Le 7 février 2023 à 14h34, Concerts de Beyoncé : « La billetterie du Stade de France a crashé », leparisien.fr, ‏2023-02-07 (ב־) DPG Media Privacy Gate, myprivacy.dpgmedia.nl Tickets for Beyoncé’s 1st concert of world tour sell out, אינדפנדנט, ‏2023-02-07 (באנגלית) Twitter Is Having A Meltdown Over Buying Beyoncé Renaissance Tour Tickets, Bustle (באנגלית) BEYONCÉ RETURNS TO THE GLOBAL STAGE FOR HER RENAISSANCE WORLD TOUR - Music, Verge Magazine, ‏2023-02-02 (באנגלית בריטית) Beyoncé Adds 7 New Stops to 'Renaissance World Tour,' Tickets Will Go On Sale February 6 | Entertainment Tonight, www.etonline.com (באנגלית אמריקאית) Matt Donnelly, Beyonce in Final Talks to Release ‘Renaissance’ Concert Film Through AMC Theatres Following Taylor Swift Deal (EXCLUSIVE), Variety, ‏2023-09-30 (באנגלית אמריקאית) Matt Donnelly, Beyoncé Drops Trailer for ‘Renaissance’ Concert Film, Opens Ticket Pre-Sales for December Release, Variety, ‏2023-10-02 (באנגלית אמריקאית)